**OHJAAJAN KULTAISET SÄÄNNÖT**

* Suunnittele toiminta hyvin ja perehdy toiminnan sääntöihin.
* Tutustu etukäteen ryhmään ja sen tapaan toimia.
* Varmista, että sinulla on tarvittavat välineet ja materiaalit.
* Valmistaudu toimintaan ilman kiirettä.
* Kerro osallistujille aikataulu, sovi tauotus ja esittele aluksi toiminnan kulku.
* Anna ohjeet siten, että kaikki ymmärtävät ne. Kertaa säännöt tarvittaessa ennen toiminnan alkua ja toiminnan kuluessa.
* Tee parhaasi, ole innostunut ja näytä se **☺**
* Anna positiivista palautetta toiminnan aikana.
* Ole oikeudenmukainen ja johdonmukainen.
* Pidä huoli, että kaikki saavat osallistua halunsa mukaan (myös tarkkailija voi olla aktiivinen toimija).
* Varmista, ettei ketään syrjitä tai nolata.
* Ole valmis muuntamaan toimintaasi, mikäli toiminta sitä vaatii.
* Ole herkkä havainnoimaan ryhmän senhetkiset tarpeet.
* Ymmärrä, milloin on aika lopettaa toiminta.
* Kiitä lopuksi osallistujia toiminnan jakamisesta.